Habla kosmiskais teleskops

[thumb|right|285px|HST, uzņemts no ''[Space Shuttle Discovery* otrās apkopes misijas [[STS-82]] laikā]]
*'Habla kosmiskais teleskops** (''Hubble Space Telescope'') jeb **HST*' ir [[orbitālā observatorija]], kas palaista  un atrodas [[Zemā Zemes orbīta|Zemā Zemes orbītā]]. Observatorija nosaukta ASV astronoma [[Edvīns Habls|Edvīna Habla]] vārdā. Tas ir [[Nacionālā aeronautikas un kosmosa administrācija|NASA]] un [[Eiropas Kosmosa aģentūra|ESA]] kopīgs projekts. Habla kosmiskais teleskops ir viens no četriem [[NASA lielās observatorijas|NASA lielo observatoriju]] kosmiskajiem aparātiem.

[[Teleskops|Teleskopa]] spoguļa izmērs ir 2,4 metri. Tas darbojas [[ultravioletais starojums|ultravioletajā]], [[redzamā gaisma|redzamās gaismas]] un tuvajā [[infrasarkanais starojums|infrasarkanajā]] [[spektrs|spektrā]]. Habla teleskopa atrašanās ārpus [[Zemes atmosfēra]]s dod lielas priekšrocības attiecībā pret Zemes teleskopiem, jo uzņemtie attēli nav izplūduši atmosfēras dēļ, nav atmosfēras izkliedētās fona gaismas. Habla teleskops var veikt novērojumus ultravioletajā gaismā, kuru absorbē [[ozona slānis]]. Kopš Habla kosmiskā teleskopa palaišanas 1990. gadā, tas ir kļuvis par visnozīmīgāko instrumentu [[astronomija]]s vēsturē.

Tiek plānots, ka [[Džeimsa Veba kosmiskais teleskops]] (*JWST*) kalpos par galveno Habla kosmiskā teleskopa zinātniskās pētniecības pēcteci. Tas tika palaists 2021. gada 25. decembrī.

== Uzbūve ==
Habla kosmiskais teleskops sastāv no trīs daļām: 
# *Optical Telescope Assembly (OTA)* — optiskās sistēmas, kurā ietilpst primārais un sekundārais spogulis,
# zinātniskās aparatūras,
# sistēmu tehniskais nodalījums, kurā atrodas precīza orientācijas un stabilizācijas sistēma, kā arī dzinējiekārta.

No [[meteors|mikrometeorītiem]] un [[Saule]]s stariem optisko sistēmu aizsargā īpaši ekrāni. Gaisma no novērojamā objekta nokļūst teleskopā pa ieejas atveri un atstarojas no primārā spoguļa, kas atrodas optiskās sistēmas aizmugurējā daļā. No spoguļa stari fokusējas mazākā sekundārajā spogulī, kas atrodas priekšgalā. Tālāk stari iziet cauri atverei primarajā spogulī un nokļūst zinātniskās aparatūras nodalījumā.

Elektroenerģiju nodrošina divi [[saules baterija|saules bateriju]] paneļi.

== Palaišana un apkopes ==
Habla teleskops tika palaists  ar [[Space Shuttle]] [[Discovery (kosmoplāns)|Discovery]] misijā [[STS-31]]. Teleskopa apkopei tika rīkotas piecas kosmoplānu misijas, lai nomainītu nolietojušos mezglus un uzlabotu instrumentus. Tā uzturēšanā tika iztērēti 2 miljardi [[ASV dolārs|dolāru]].

Trešajā misijā 1999. gadā tika nomainīti visi seši Habla teleskopa [[žiroskops|žiroskopi]] un arī [[spriegums|sprieguma]] regulatori [[baterija|baterijās]]. Tam tika pievienots arī ātrāks vadības [[dators]], jutīga [[sekošanas iekārta]], [[datu ierakstīšanas iekārta]] un [[radio raidītājs]]. Šo apkopi pabeidza [[24. decembris|24. decembrī]]. [[2000. gads|2000]]. gada [[10. janvāris|10. janvārī]] Habla teleskops atsāka savu darbību, pēc vairākkārtējām jauno iekārtu pārbaudēm.

2009. gadā kosmoplāns *Atlantis'' veica pēdējo, piekto apkopes misiju, lai nodrošinātu teleskopa darbību vēl uz 5 gadiem. Tomēr teleskops turpina darboties vēl ilgāk. Paredzams, ka teleskops beigs pastāvēt laika posmā no 2030. līdz 2040. gadam.

## Skatīt arī
* Džeimsa Veba kosmiskais teleskops

## Atsauces